Estland i Eurovision Song Contest

Estland debuterte i Eurovision Song Contest i 1994 og har delteke i tevlinga 26 gongar. Estland deltok også i kvalifiseringsrunda til Eurovision Song Contest i 1993, kalla Kvalifikacija za Millstreet, men bidraget Janika Sillamaa og «Muretut meelt ja südametuld» klarte ikkje å kvalifisere seg. Estland har vunne Eurovision Song Contest éin gong, i 2001. Sidan innføringa av semifinalar i 2004, har Estland kvalifisert seg til finalen ved 8 av 18 anledningar.

 Historikk 
Det er den estiske allmennkringkastaren ERR som sender Eurovision Song Contest i Estland, og som vel Estland sitt bidrag til Eurovision Song Contest. I 1993 var Estland eitt av sju nye medlemsland i Den europeiske kringkastingsunionen som ønskte å deltake i tevlinga. For å halde talet på antall deltakande land nede, kravde EBU at dei sju landa måtte gjennom ei eigen førehandskvalifisering, kalla Kvalifikacija za Millstreet (Kvalifisering til Millstreet). Dei tre beste landa i kvalifiseringa, ville få ein plass i Eurovision Song Contest. Det estiske bidraget havna på ein femteplass og fekk dimed ikkje deltake i den internasjonale finalen.

Året etter debuterte Estland i Eurovision Song Contest, som vart arrangert i Dublin. Bidraget «Nagu merelaine» enda nest sist med berre 2 poeng, og dimed var Estland ikkje kvalifisert til Eurovision Song Contest 1995.

 Oppturen 
Då Eurovision Song Contest 1996 vart arrangert i Oslo, var Estland tilbake. Dette var starten på det som vart ein sterk periode for det baltiske landet. Estland kom på femteplass i Oslo og ein åttandeplass i Dublin året etter. I 1999 vart Estland nummer seks, og i 2000 var Estland ein av førehandsfavorittane med songen «Once in a Lifetime» av Ines.

Den fyrste sigeren til Estland kom allereie året etter, med songen «Everybody», framført av Tanel Padar og Dave Benton saman med gruppa 2XL. Dette var fyrste gongen eit austeuropeisk land vann tevlinga, og arrangement vart ein stor kostnad for den dåverande kringkastaren ETV. Fyrst i juni fekk kringkastaren finansieringa den trong for å kunne arrangere Eurovision Song Contest 2002. Den lille TV-kanalen henta inn ekspertise utenfrå for å avvikle showet, blant anna stod norske Marius Bratten for TV-regien.

På heimebane fekk landet sin nest beste plassering til nå, då «Runaway» av Sahlene havna på tredjeplass.

 Nedturen 
Etter 2002 gjekk Estland inn i ein resultatmessig svak periode. I 2003 vart Estland nr. 21 av 26, og i perioden 2004 til 2008 klarte ikkje Estland å kvalifisere seg til finalen ein einaste gong.

Fyrst i 2009 klarte Estland å kvalifisere seg til finalen, då bidraget «Rändajad» av Urban Symphony havna på tredjeplass i semifinalen og ein sjetteplass i finalen. Ein ny sjetteplass kom tre år seinare med Ott Lepland og songen hans «Kuula». Nok ein topp ti-plassering kom i 2015, då Elina Born og Stig Rästa vart nummer sju med songen «Goodbye to Yesterday». Året etter kom Estland sitt svakeste resultat i Eurovision Song Contest, då det estiske bidraget havna på sisteplass i sin semifinale. Heller ikkje i 2017 klarte Estland å kvalifisere seg til finalen, sjølv om det estiske bidraget var ein av førehandsfavorittane. I 2018 snudde resultata igjen, då Elina Netsjajeva havna på ein åttandeplass i finalen med songen «La forza». Også i 2019 kvalifiserte Estland seg til finalen, med svenske Victor Crone.

 Bidraga 
 År  Artist  Song  Andre språk  Finalen  Semifinalen Poeng  Plass  Poeng  Plass  1993  Janika Sillamaa  «Muretut meelt ja südametuld»  Estisk  colspan=2   47  5   1994  Silvi Vrait  «Nagu merelaine»  Estisk  2  24   1996  Maarja-Liis Ilus og Ivo Linna  «Kaelakee hääl»  Estisk  94  5  106  5   1997  Maarja-Liis Ilus  «Keelatud maa»  Estisk  82  8    1998  Koit Toome  «Mere lapsed»  Estisk  36  12   1999  Evelin Samuel og Camille  «Diamond of Night»  Engelsk  90  6   2000  Ines  «Once in a Lifetime»  Engelsk  98  4   2001  Tanel Padar, Dave Benton og 2XL  «Everybody»  Engelsk  198  1   2002  Sahlene  «Runaway»  Engelsk  111  3  2003  Ruffus  «Eighties Coming Back»  Engelsk  14  21  2004  Neiokõsõ  «Tii»  Võro  colspan=2 rowspan=5   57  11  2005  Suntribe  «Let's Get Loud»  Engelsk  31  20  2006  Sandra Oxenryd  «Through My Window»  Engelsk  28  18  2007  Gerli Padar  «Partners in Crime»  Engelsk  33  22  2008  Kreisiraadio  «Leto svet»  Serbisk, finsk og tysk  8  18  2009  Urban Symphony  «Rändajad»  Estisk  129  6  115  3   2010  Malcolm Lincoln og Manpower 4  «Siren»  Engelsk  colspan=2   57  11  2011  Getter Jaani  «Rockefeller Street»  Engelsk  44  24  60  9  2012  Ott Lepland  «Kuula»  Estisk  120  6  100  4   2013  Birgit Õigemeel  «Et uus saaks alguse»  Estisk  19  20  52  10   2014  Tanja  «Amazing»  Engelsk  colspan=2   36  12  2015  Elina Born og Stig Rästa  «Goodbye to Yesterday»  Engelsk  106  7  105  3  2016  Jüri Pootsmann  «Play»  Engelsk  colspan=2 rowspan=2   24  18  2017  Koit Toome og Laura  «Verona»  Engelsk  85  14  2018  Elina Netsjajeva  «La forza»  Italiensk  245  8  201  5  2019  Victor Crone  «Storm»  Engelsk  76  20  198  4   Uku Suviste  «What Love Is»  Engelsk  colspan="4"  2021  Uku Suviste  «The Lucky One»  Engelsk  colspan=2    58  13 2022  Stefan  «Hope»  Engelsk  141  13  209  5 2023  Alika  «Bridges»  Engelsk  168  8  74  10 2024  5Miinust og Puuluup  «(Nendest) narkootikumidest ei tea me (küll) midagi»  Estisk  37  20  79  6

 Røystehistorikk (1994-2021) 
 Finalane 

+ Estland har gjeve flest poeng til Nr.  Land  Poeng1   1873   1823   1054   985   88

+ Estland har fått flest poeng frå Nr.  Land  Poeng1   1072   1053   814   735   72

 Semifinalane 

+ Estland har gjeve flest poeng til Nr.  Land  Poeng1   1062   673   644   635   60

+ Estland har fått flest poeng frå Nr.  Land  Poeng1   1042   983   694   595   49

 Galleri 

Eurovision Song Contest i Estland
År Stad Arena Programleiarar 2002   Tallinn  Saku Suurhall  Annely Peebo og Marko Matvere

Sjå òg
 Estland i Junior Eurovision Song Contest

Referansar

Kjelder
Den offisielle nettsida til Eurovision Song Contest

Denne artikkelen er basert på ei omsetjing av artikkelen «Estland i Eurovision Song Contest» frå ,  den 10. august 2020.  



Kategori:Land i Eurovision Song Contest
Kategori:Estisk musikk